open-index/open-wikipedia-markdown huggingface dataset:
Storebrand

**Storebrand ASA** er et norsk selskap i markedet for langsiktig sparing og forsikring. Konsernet består av selskaper som tilbyr livsforsikring, skadeforsikring, kapitalforvaltning og bank, rettet mot privatpersoner, bedrifter, kommuner og offentlige virksomheter. 

Røttene går tilbake til 1767, da Den almindelige Brand-Forsikrings-Anstalt ble opprettet som en tvungen brannforsikring for bygninger i de norske byene. 

Storebrand Bank ble opprettet i 1996. 

Skadeforsikringsdelen av Storebrand ble i 1999 skilt ut i et eget selskap kalt ''If Skadeforsikring''. I løpet av få år solgte Storebrand seg ut av If, men i 2006 besluttet Storebrand igjen å tilby skadeforsikring og startet et nytt skadeforsikringsselskap som ble bygd opp fra bunnen av.

Storebrand har hovedkontor på Lysaker i Bærum og har et nett av kontorer i Norge. 

Satsingen i det svenske markedet – gjennom datterselskapet SPP – omfatter tjenestepensjon, kapitalforvaltningstjenester og helseforsikring. 

Selskapet er notert på Oslo Børs med tickeren *STB*, og administrerende direktør i Storebrand ASA er Odd Arild Grefstad. 

## Fusjoner og oppkjøp
Storebrand har fusjonert med flere selskaper opp gjennom tidene.

På 1970-tallet kjøpte Storebrand de resterende aksjene i Det norske Livsforsikringsselskab Idun, og Storebrand-Idun ble til. Storebrand hadde eiet de fleste aksjene i Idun siden 1923.

Storebrand og Norden fusjonerte i 1982 og ble til Storebrand-Norden.

I 1991 fusjonerte Storebrand med UNI og ble til UNI Storebrand.

I 2007 kjøpte Storebrand det svenske livsforsikringsselskapet SPP.

I 2019 kjøpte Storebrand opp investeringsselskapet Cubera Private Equity AS som forvalter flere fond innenfor private equity i Norden og internasjonalt. Cubera forvalter i 2020 omkring 35 milliarder kroner og har 20 heltidsansatte forvaltere ved kontorer i Oslo og Stockholm. Selskapet ble opprettet i 2006 og driver etter oppkjøpet under eget navn og med egen konsesjon.

## Børsinformasjon
* Storebrand er del av OBX-indeksen på Oslo Børs. Aksjen har ticker STB.

## Referanser


## Kilder
* Årsrapport 2015
* Årsrapport 2014

## Eksterne lenker
* 
* 
*
Selfamilien

* bajkalsel
* flekksel
* grønlandssel
* harlekinsel
* havert
* hawaiimunkesel
* kaspisel
* klappmyss
* krabbeetersel
* leopardsel
* middelhavsmunkesel 
* nordlig sjøelefant 
* ringsel
* ross-sel
* steinkobbe
* storkobbe
* sydlig sjøelefant
* weddellsel

**Selfamilien** (Phocidae) kalles også **hårseler**, **ekte seler** og **øreløse seler** og består av hundelignende rovpattedyr som har tilpasset seg et marint levesett. 

## Beskrivelse
Artene i selfamilien har en strømlinjeformet kropp og lemmer som har blitt omdannet til effektive svømmeredskaper, kalt luffer. Framlemmene kan brukes når dyra beveger seg på land eller fastis, mens baklemmene imidlertid ubrukelige utenfor vannet. Et tykt spekklag tjener som opplagsnæring og varmeisolering.

Selene kan lagre store mengder oksygen i blodet slik at de kan være lenge under vann. Selene i nordlige farvann spiser kun fisk og oppholder seg i vannet hele tiden, unntatt for å hvile, hårfelling og fødsel.

## Taksonomi
Phocidae (selfamilien) og de to utdødde slektene *Allodesmus* og *Desmatophoca* utgjør tilsammen superfamilien Phocoidea, som er en klade innen Pinnipedia (seldyrene). Pinnipedia utgjør videre, sammen med superfamiien Musteloidea (mårlignende rovpattedyr) og de to familiegruppene Ursidae (bjørnefamilien) og Hemicyonidae (hundebjørner), kladen Arctoidea (bjørnelignende rovpattedyr). Arctoidea utgjør sammen med Canidae (hundefamilien) og den utdødde familiegruppen Amphicyonidae (bjørnehunder) underordenen Caniformia (hundelignende rovpattedyr).

## Fylogeni
### Anetre
Fylogenien under viser grupens nærmeste slektninger og er i henhold til *Wesley-Hunt og Flynn* (2005)-

### Etterkommertre

Kladogrammet over viser slektskapet mellom de eksisterende artene i selfamilien.

Tidligere regnet man også *Neomonachus tropicalis* (vestindiamunkesel) til *Monachus*. Denne arten har ikke vært sett siden 1952 og regnes som utdødd.

## Se også
* Liste over pattedyr i Norge

## Referanser


## Eksterne lenker
*
Idar Kreutzer

**Idar Kreutzer** (født 1962) er en norsk organisasjonsmann.

Han er utdannet siviløkonom fra Norges handelshøyskole. Han var politisk aktiv i Unge Høyre i 1980-årene, byrådssekretær for byråd Michael Tetzschner i Oslo 1986–1987 og daglig leder i Medinor Prosjekt AS 1988–1991. I 1992 ble han ansatt i Storebrand, der han har vært administrerende direktør i Storebrand Livsforsikring, konserndirektør 1995–2000 og konsernsjef siden 2000. I perioden 2012 til mars 2023 var Kreutzer administrerende direktør i Finans Norge. I mars 2023 tiltrådte han som områdedirektør og del av ledergruppen i Næringslivets Hovedorganisasjon (NHO).

I oktober 2018 overleverte Kreutzer sin rapport om tilgangen til risikokapital i Norden, på oppdrag fra Nordisk Ministerråd. I juni 2018 overleverte Kreutzer finansnæringens veikart for grønn konkurransekraft til Klima- og miljøministeren. I juni 2015 til oktober 2016 ledet han regjeringens ekspertutvalg for grønn konkurransekraft, og han er medlem av Klima- og miljøministerens klimaråd. I 2013 ble han valgt som medlem i Strategirådet for Statens pensjonsfond utland. Fra 2001 til 2012 var han rådsmedlem i WBCSD, og var Co-Chair for prosjektet Vision 2050.

Blant hans verv i næringslivet er:
* styreleder i Posten Norge
* styreleder i Aschehoug Forlag
*styremedlem ved Universitetet i Oslo
* medlem i Norges handelshøyskoles Advisory Board

Han er også medlem av Den trilaterale kommisjon.

## Referanser
Subaru Corporation

**Subaru Corporation**, tidligere **Fuji Heavy Industries**, er et japansk industrikonsern som er mest kjent for produksjonen av bilmerket Subaru. Firmaet ble grunnlagt i 1953.

## Eksterne lenker
*
Jagland

**Jagland** er et norsk etternavn. Det er et nykonstruert etternavn som familien fant i boken *2000 nye slektsnavn* av Astrid Moss, utgitt i 1947 for å hjelpe folk å finne gårdsnavn-lignende etternavn. Det var populært på den tiden å ta seg navn etter gårder, eller navn som hadde preg av å være gårdsnavn, i stedet for patronymikon (etternavn på -sen) som var og er svært vanlige i arbeiderklassen.

Politikeren Thorbjørn Jagland er den mest kjente personen med etternavnet Jagland.

## Referanser
Jens P. Heyerdahl

**Jens Paludan Heyerdahl d.y.** (født 1943) er en norsk jurist og forretningsmann. Han var konsernsjef i Orkla ASA til 2001 da han ble etterfulgt av Finn Jebsen.

Jens P. Heyerdahl er utdannet MBA ved INSEAD i Frankrike, og var tidligere en av Norges beste sprangryttere. Heyerdahl begynte i Orkla som 31 år gammel i 1975, etter at det var vedtatt å opprette et eget kontor i Oslo. (Selskapets hovedkontor var da på Løkken Verk i Sør-Trøndelag). Han rykket opp til konsernsjef allerede i 1979. Noe av det viktigste som skjedde de første ti årene etter dette var en tydeliggjøring av Orklas to hovedområder: «Industri» og «Investeringer». På tidlig 1980-tall sto investeringsområdet for den største delen av inntektene.

I 1986 kom fusjonen med Borregaard, som la grunnlaget for dagens tredelte Orkla-struktur: Merkevarer (til dagligvareindustrien), Spesialmaterialer og Finansielle investeringer. Under Heyerdahls ledelse fortsatte Orkla å kjøpe opp virksomheter og ekspandere internasjonalt; primært i Norden, og senere Russland og Øst-Europa.

Da Heyerdahl startet som konsernsjef i 1979 hadde Orkla noen hundre ansatte og en omsetning på ca. 300 millioner kr. Da han fratrådte som konsernsjef i 2001 var konsernet vokst til  ansatte og hadde 45 milliarder i omsetning.

Jens P. Heyerdahl og hans familie kontrollerer en større aksjepost i *[[Dagbladet]]*. Hans avdøde kone, Mette Heyerdahl, eide også en større aksjepost.

Heyerdahl er sønn av høyesterettsadvokat Jens P. Heyerdahl.

## Litteratur
*

## Referanser
Phnom Penh

**Phnom Penh** er hovedstaden i Kambodsja. I 1998 hadde byen  innbyggere, men tallet beregnes i dag til over en million. Phnom Penh ligger der elvene Mekong, Tonlé Sap og Bassac møtes.

Byen ble grunnlagt i 1373 i forbindelse med byggingen av tempelet Wat Phnom. Byen ble landets hovedstad i 1431, da kong Ponhea Yat flyttet dit fra Angkor etter at han var blitt beseiret av Siam (Thailand). Det kongelige palasset i Phnom Penh med sølvpagoden ble bygd i 1866, og det var først da at byen ble en storby. Under den franske kolonimakten var Phnom Penh kjent som Asias perle. Byen ble hovedstad i det selvstendige Kambodsja i 1953. I 1975 ble byens den gang to millioner innbyggere fordrevet av Røde Khmer-styrker etter at de hadde inntatt byen. Befolkningen begynte å vende tilbake etter at vietnameserne rykket inn i 1979.

Etter Røde Khmers fall har Phnom Penh vokst, og har i de senere år blitt til et turistmål. Blant Phnom Penhs severdigheter er, i tillegg til det ovennevnte, nasjonalmuseet, Choeung Ek (Røde Khmers rettersted utenfor byen), Tuol Sleng-muséet (tidligere S-21, fengsel fra Røde Khmer-tiden) og Wat Ounalom.

## Fotnoter

## Eksterne lenker
* 
*
Tonlé Sap

**Tonlé Sap** (som egentlig betyr *Den store ferskvannselven*) er en kombinert innsjø og elv som er av meget stor betydning for Kambodsjas landbruk og innlandsfiske. Den ligger i Siem Reap-provinsen nord i landet. Innsjøens areal varierer mellom 2&nbsp;700 og 16&nbsp;000 kvadratkilometer. 

For det meste er innsjøen liten med en dybde på bare rundt én meter og et areal på 2&nbsp;700 km². I regntiden snur imidlertid Tonlé Sap-elven, som knytter innsjøen til Mekongfloden, retning. Mekongelven, som flyter sammen med Tonlé Sap i Phnom Penh, klarer ikke å frakte alt smeltevannet fra Himalaya ut i Sørkinahavet, og overskuddet presses opp Tonlé Sap-elven over til Tonlé Sap-innsjøen. Senere på året å skifter elven retning igjen. Ved regntidens slutt flommer vannet, og fiskene, nedover og følger med Mekong inn i Vietnam. 

Innsjøen er en viktig kilde til fisk. Fisk fra innsjøen og elven utgjør 60 prosent av kambodsjanernes proteininntak. Når vannet trekker seg tilbake, blottlegges dessuten mye fruktbar jord som blir førsteklasses jordbruksland resten av året. 

Mye av æren for Khmerrikets suksess fra 800 til 1432 har blitt gitt til den strategiske plasseringen av hovedsetet i Angkor rett ved Tonlé Sap, som ga khmerene mat og eksportinntekter.

## Referanser


## Eksterne lenker
*
Aulestad

**Aulestad** er en gård og et museum i Gausdal som i en årrekke var Karoline og Bjørnstjerne Bjørnsons hjem. Aulestad er åpent for publikum i sommerhalvåret.  

Gården ble kjøpt av Bjørnstjerne Bjørnson i 1874 mens han oppholdt seg i Roma. Bjørnson nektet å betale skatt for Aulestad fordi han mente gården var «gammelt munkegods», fritatt for skatt. Den saken tapte han i retten.

Hovedbygningen på gården er fredet og innkjøpt som nasjonaleiendom etter en landsinnsamling i 1922. Som museum ble den lagt til de Sandvigske Samlinger på Lillehammer ved Karoline Bjørnsons død i 1934.   

Aulestad er en del av Stiftelsen Lillehammer museum, sammen med Maihaugen, Postmuseet, Bjerkebæk, Norges Olympiske Museum og Lillehammer Kunstmuseum.

Museet ble stengt i en kort periode fra 2008 mens restaurering pågikk. Hovedbygningen, låven og Folkestua gjennomgikk i denne perioden restaurering grunnet råte. Det ble avsatt en egen post på statsbudsjettet til dette omfattende prosjektet. Bygningene og anlegget sto ferdig restaurert til 100-årsmarkeringen av Bjørnstjerne Bjørnsons bortgang i 2010. Hele anlegget med alle 6 bygninger er foreslått fredet.

## Andre verdenskrig
Gården ble en tid drevet av den yngste sønnen, NS-politikeren Erling Bjørnson (1868-1959). Erling var ivrig tilhenger av den tyske nasjonalsosialismen. Datteren Aslaug var kretsleder i Sør-Gudbrandsdalen for NS kvinneorganisasjon. Med Aulestad som base organiserte Erling propagandavirksomhet i form av møter, radioforedrag og artikler distribuert gjennom NTB. Erling brukte farens prestisje i sin propaganda for nazismen. Erlings datter Else Bjørnson ble i 1935 bestyrer for museet på Aulestad og videreførte denne oppgaven etter krigen som konservator til 1964. Elses bok om Aulestad (utgitt i 1957 med forord av Francis Bull) nevner ikke familiens og stedets tilknytning til NS og nazismen.

## Bilder

1322. Gausdal, Bjørnsons Eiendom Aulestad - no-nb digifoto 20160112 00026 bldsa AL1322.jpg|Aulestad i 1890-årene.
Dinner at Aulestad by P S Krøyer.png|Middagsbordet på Aulestad tegnet av P.S. Krøyer i 1901. Bjørnstjerne Bjørnson lengst til høyre.


## Referanser


## Litteratur
* Torunn Herje, Gaute Jacobsen, Endre Ruset og Hans-Jørgen Wallin Weihe (red): *Ingen sak for liten, ingen sak for stor. Bjørnstjerne Bjørnson 1832-1910*. Hjertevig Akademiske, 2010. ISBN 978-82-8217-008-6
* Anders Ole Hauglid, Bente Forberg, Ingrid Søberg Henriksen og  Jon Gunnar Henriksen (red): *Endringer. I [[A.B. Wilse|Wilse]]s fotospor i Gausdal*. Aulestad, 2008. ISBN 978-82-90241-65-5
* 

## Eksterne lenker
*
* Historiske fotografier fra Aulestad
* gd.no, 9.3.2009 «Nye millioner til Aulestad»
* Bjørnstjerne Bjørnsons hjem, Aulestad
* [Https://lillehammermuseum.no/ Stiftelsen Lillehammer museum]
* Lillehammer Kunstmuseum
Der er et yndigt land

«**Der er et yndigt land**» er Danmarks (folkelige) nasjonalsang. Når de kongelige er til stede anvendes kongesangen, «Kong Christian stod ved højen mast».

Teksten er skrevet i 1819 av Adam Oehlenschläger, med mottoet: *Ille terrarum mihi praeter omnes Angulus ridet* (Horats). Han skrev teksten til en konkurranse om en fedrelandssang utskrevet av 
Selskabet til de skønne og nyttige Videnskabers Forfremmelse. Det kom inn 59 bidrag til konkurransen og Oehlenschläger vant ikke; det gjorde derimot Juliane Marie Jessens  «Dannemark, Dannemark, hellige Lyd» med melodi av C.E.F. Weyse.

Melodien til «Der er et yndigt land» er skrevet i 1835 av H.E. Krøyer, senere også av Th. Laub og Carl Nielsen.

## Tekst

## Referanser


## Eksterne lenker
* Se den opprinnelige versjon i Kalliope
* instrumental melodi
Ulf Sand

**Ulf Oscar Sand** (født 22. mai 1938 i Bærum, død 29. desember 2014 i Bærum) var en norsk politiker (Ap). Han var finansminister i Odvar Nordlis regjering og Gro Harlem Brundtlands første regjering fra 1979 til 1981. 

Han ble utdannet sosialøkonom fra 1963. Han var økonom med LO-tilknytning og klar tilhenger av EF. I Trygve Brattelis første regjering var han statssekretær i Lønns- og prisdepartementet fra 1971 til mai 1972 og deretter i Forbruker- og administrasjonsdepartementet til oktober 1972. Han overtok som finansminister i Odvar Nordlis regjering etter Per Kleppe ved den gjennomgripende regjeringsomdannelsen i 1979. Han fortsatte som finansminister i Gro Harlem Brundtlands første regjering, fra februar 1981 frem til den gikk av den 14. oktober 1981. Fra 1983 til 1986 var han direktør i Statens lånekasse for utdanning. 

Ulf Sand ble utnevnt som departementsråd i Kommunal- og arbeidsdepartementet i juni 1986 og gikk av med pensjon i juni 2003.

## Referanser


## Eksterne lenker
*
Kong Christian stod ved højen mast

«**Kong Christian stod ved højen mast**» er den danske nasjonalmelodien som brukes når de kongelige er til stede.

Johannes Ewald skrev teksten i 1779. Sangen har sin bakgrunn i et skipsforlis ved Hornbæk i 1770-årene. Her ble skipperen reddet av lokale fiskere, som etterpå avslo et tilbud om belønning på tross av at de var fattige. Redningsdåden førte imidlertid til at Ewald skrev syngespillet *Fiskerne,* hvor sangen med lovprisningen av de dansk-norske sjøheltenes bedrifter i Torstenssonkrigen forekommer.

Opphavsmannen til melodien er ukjent. Der kan være snakk om en vandremelodi som fant sin endelige form i Daniel Friedrich Rudolph Kuhlaus musikk til «Elverhøi» fra 1828. I dette festspillet med tekst av Johan Ludvig Heiberg, skrevet til den senere Frederik den 7s bryllup i 1828, slutter den kjente ouverturen med denne melodien, og stykkets avslutning er et kor, «Beskærm vor konge, store Gud», på samme melodi.

## Tekst

## Eksterne lenker
*
Columbia (romferge)

**Columbia** (fartøybetegnelse: **OV-102**) var den første romfergen som ble tatt i bruk av NASA. Dens første ferd var to dager lang, fra 12. til 14. april 1981. På vei tilbake til jorden på sin 28. ferd, som varte fra 16. januar 2003 til 1. februar 2003, gikk romfergen i oppløsning over Texas, og hele mannskapet omkom.

Konstruksjonen av Columbia ble påbegynt i 1975, og 25. mars 1979 ankom fergen John F. Kennedy Space Center for å forberedes for sin første oppskytning. Konstruksjonen hadde imidlertid ikke forløpt uten problemer. 19. mars 1981 omkom tre arbeidere, mens fem ble skadet da de holdt på å teste fergen.

Romfergen ble oppkalt etter sluppen «Columbia» fra Boston, som var den første amerikanske seilskuten som seilte jorden rundt på slutten av 1700-tallet. Kommandoseksjonen på Apollo 11 som ble brukt under den første månelandingen het også «Columbia».

## Første forekomster
* ''Columbia'' ble første romferge i rommet
* Første romfartøy som ble gjenbrukt (STS-2)
* Første bruk av robot-arm i verdensrommet (STS-4)
* Første romferd med 4 astronauter ombord (STS-5)
* I 1983 ble *Columbia* skutt opp for sin første ferd med seks astronauter
* Den første ikke-amerikanske astronauten, tyskeren Ulf Merbold. 
* 12. januar 1986 ble *Columbia* skutt opp med den første spanskættede astronauten, Dr. Franklin R. Chang-Diaz, ombord
* STS-87: Kalpana Chawla blir første kvinnelige astronaut av indisk opprinnelse
* STS-93: Første romferge med kvinnelig befal, oberstløytnant Eileen Collins fra det amerikanske luftforsvaret.
* STS-93: Oppskyting av Chandra-teleskopet. Med en vekt på 22&nbsp;753&nbsp;kg var dette den tyngste lasten en romferge noensinne hadde medbrakt.

## Ferder

## Siste ferd

På sin siste ferd (STS-107) hadde Columbia med seg en israelsk astronaut, Ilan Ramon. De andre var kommandør Rick Husband (hans andre romferd), pilot William C. McCool  (første romferd), Michael P. Anderson (andre romferd), Laurel Clark (første romferd), Kalpana Chawla (andre romferd, første astronaut født i India på STS-87 i 1997, andre astronaut av indisk opprinnelse i rommet)  og David M. Brown (første romferd).

Om morgenen den 1. februar 2003 var romfergen på vei tilbake til Jorden etter en 16 dager lang ferd. NASA mistet imidlertid radiokontakt med fergen 16 minutter før den skulle lande i Florida, og videoopptak viser at Columbia gikk i oppløsning over Texas i ca. 63&nbsp;km høyde i en hastighet på 5,6&nbsp;km/s. Både fergen og hele mannskapet gikk tapt.

## Se også
* Columbia Hills, fjell på Mars oppkalt etter romfergen
* Columbia Memorial Station, landingsstedet på Mars til mars-roveren ''Spirit'' i 2004.

## Referanser


## Eksterne lenker
* 
* NASA: ''Columbia'' (OV-102)
Napton-on-the-Hill

**Napton-on-the-Hill** (oftest kalt bare **Napton**) er en liten landsby og et verdslig sogn i Warwickshire, England. Den ligger mellom byene Southam og Daventry, og kun rundt 5 km øst for Southam. Som navnet antyder ligger den på en åsrygg, og har utsikt mot Oxfordkanalen. Ved folketellingen i 2011 hadde landsbyen og sognet en befolkning på 1 144 innbyggere.

## Historie
Stedsnavnet er av angelsaksisk opprinnelse fra før 600-tallet. Første del er fra personnavnet *Cnapa* og andre del *tun* i betydningen «bosetning» eller «gård». I *[[Domesday Book]]* av 1086 er det nedtegnet som henholdsvis «Kanapatone» og «Chapetone». I middelalderen var stedet en av de største bosetninger i Warwickshire, med omtrent samme befolkningstall i år 1400 som i dag.

Napton har en vindmølle fra 1543, som har blitt restaurert og som er et landemerke som kan sees på lang avstand. Rett nord for landsbyen ligger stedet for Oxfordkanalen og Grand Union-kanalen møtes. Oppover i åssiden hvor Napton ligger er det en serie sluser i Oxfordkanalen. 

Elven Stowe har sitt utspring like ved Napton.

## Referanser


## Litteratur
* Allen, Geoff (2000): *Warwickshire: Towns and Villages (Towns & villages of Britain)*. Sigma Leisure. ISBN 1-85058-642-X.
* British Waterways Board (1965): *British Waterways Inland Cruising Booklet 6, Cruising on The Oxford Canal, Napton Junction to Oxford*. London: British Waterways Board.
* Compton, Hugh J. (1976): *The Oxford Canal*. Newton Abbot: David & Charles. ISBN 0-7153-7238-6.
* Pevsner, Nikolaus; Wedgwood, Alexandra (1966): *The Buildings of England: Warwickshire*. Harmondsworth: Penguin Books. s. 358–359.
* Salzman, L.F., red. (1951): *A History of the County of Warwick, Volume 6: Knightlow hundred*. Victoria County History. London. s. 181–187.

## Eksterne lenker
* 
* Foto av Napton-on-the-Hill og dens omgivelser
Southam

**Southam** er en liten markedsby i distriktet Stratford-on-Avon i Warwickshire, England. Den ligger ved elven Stowe (som kalles «The Brook» av de lokale), som har sitt utspring ved Napton-on-the-Hill, og renner forbi Southam før den går inn i Itchen og deretter videre inn i Leam. Byen ligger omtrent 12&nbsp;km øst for Leamington Spa, rundt 16&nbsp;km fra Rugby og Daventry, 21&nbsp;km sør for Coventry og 23&nbsp;km nord for Banbury. Ved folketellingen i 2011 var det en befolkning på 6 567 innbyggere i byen, en liten økning siden 2001 da det var 6509 innbyggere.

En steintype som er vanlig i området er egnet til sementproduksjon, og det er et stort steinbrudd omkring halvannen kilometer nord for byen. For å frakte råvarer derfra ble det lagt en sidegren fra Grand Union-kanalen inn til Southam. Mot slutten av 1990-årene ble sementfabrikken flyttet til Rugby, men steinbruddet er fortsatt i drift.

## Historie
Southam var et kongelig gods fram til 998 da kong Æthelred II ga det til jarl Leofwine, ealdorman av Hwicce. Da klosteret Coventry Priory ble grunnlagt i 1043 ga Leofwines sønn Leofric, jarl av Mercia, Southam til det. *[[Domesday Book]]* i 1086 ble bosetningen omtalt som *Sucham*. Klosteret, som på 1100-tallet ble den første katedralen i Coventry, beholdt Southam som sin besittelse fram til 1500-tallet da det overga alle sine eiendommer til kronen i prosessen oppløsningen av Englands klostre.

Rett før borgerkrigen brøt ut reiste Karl I gjennom byen. Innbyggerne ønsket ham ikke velkommen, og nektet å ringe med kirkeklokkene. I 1642 bodde kongen i Southam før slaget ved Edgehill. I 1645 var den andre sidens leder i byen, da Oliver Cromwell holdt til der sammen med 7 000 soldater.

## Referanser


## Litteratur
* Allen, Geoff (2000): *Warwickshire Towns and Villages*. Ammanford: Sigma Leisure. ISBN 1-85058-642-X.
* Pevsner, Nikolaus; Wedgwood, Alexandra (1966): *Warwickshire. The Buildings of England*. Harmondsworth: Penguin Books. s. 403.
* Salzman, L.F., red. (1951): *A History of the County of Warwick, Volume 6: Knightlow hundred*. Victoria County History. s. 219–226.

## Eksterne lenker
* 
* Velkommen til Southam
Prosa

:*For tidsskriftet, se [[Prosa (tidsskrift)]]*
**Prosa** (fra lat. *prosa*, «rett frem», og *oratio*, «tale») betegner språklig fremstilling i ubunden, ikke-metrisk form, som en formell karakteristikk av tekster som en motsetning til poesi og drama. 

I dag brukes ordet mest som synonym eller samlebetegnelse for episke tekster i form av romaner og noveller. 

*Prosaisk* brukes i overført betydning om noe kjedelig, nedtonet, dagligdags eller lite entusiastisk, som motsetning til *poetisk*.
Rød storm

***Rød storm*** (orig. ***Red Storm Rising***) er en roman av Tom Clancy som handler om en tredje verdenskrig i Europa mellom NATO og Warszawapakten i midten av 1980-årene.

Selv om det er skrevet flere bøker om en eventuell tredje verdenskrig, peker denne boken seg ut både som troverdig og detaljert; leseren får oppleve et gigantisk militært maktspill som har utløp i konvoiene i Atlanterhavet, via nedskytinger av spionsatellitter, til store kamper mellom stridsvogner i Tyskland.

I 1988 laget MicroProse videospillet *[[Red Storm Rising]]* basert på romanen.

## Handling
Aserbajdsjanske terrorister ødelegger et nytt oljeraffineri i Sovjetunionen, og hemmer på den måten sovjetrussernes evne til å produsere olje, noe som igjen vil true den sovjetiske økonomien. Trengt opp i et hjørne, og for stolte til å be vesten om hjelp, bestemmer Politbyrået seg for å gå til krig for å sikre de enorme oljeforekomstene i Midtøsten.

For å sikre seg mot at NATO ikke blander seg inn, setter KGB i gang en operasjon for å splitte alliansen ved å få det til å se ut som Tyskland uprovosert angriper Sovjetunionen først.
Yotta

**Yotta** (symbol **Y**) er et SI-prefiks i  SI-systemet som representerer 1024 eller 1&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000.

Det ble tatt inn i systemet i 1991. Yotta kommer fra gresk &#8000;&kappa;&#964;ώ (*okto*), som betyr *åtte*, fordi det tilsvarer 10008. Per i dag er yotta det største og siste SI-prefikset til å bli bekreftet.

## Referanser
Viña del Mar

**Viña del Mar** er en kystby i Chile. Den ligger i regionen Valparaíso, og er kjent som et turistmål med flere sandstrender, et kasino og en årlig musikkfestival. Viña del Mar kommune har over 300&nbsp;000 innbyggere (2010).

Byen ligger rett nord for havnebyen Valparaíso og om lag 110 km nordvest for landets hovedstad Santiago de Chile.

## Kjente personer fra Viña del Mar
* Tom Araya – musiker
* Patricio Aylwin – politiker og jurist
* Nicolás Massú – tennisspiller
* Alejandro Fuentes - musiker
* Javier Nicolas Campos - musiker

## Referanser


## Eksterne lenker
*
Riksvikar

**Riksvikar** (tysk *Reichsvikar* eller *Reichsverweser*) var i det tysk-romerske rike en tittel som tilsvarte riksforstander. Riksvikarene var alltid to: Kurfyrstene av Pfalz og av Sachsen. 

## Referanser


## Se også
*Riksforstander
Asiatisk ulv

**Asiatisk ulv** (*Canis lupus pallipes*) tilhører canidene og er også kjent blant annet som **indisk ulv**, **iransk ulv** og **israelsk ulv**. Den blir gjerne gitt navn etter det landet den lever i, og må ikke forveksles med arabisk ulv (*C. l. arabs*). I en kortere periode trodde man at indisk ulv (*C. l. indica*) kunne være en selvstendig underart, men dette har siden blitt bestridt. I dag regnes den derfor som en lokal variant av asiatisk ulv.

## Beskrivelse
Asiatisk ulv regnes som en underart av ulv (*C. lupus*), og er mye mindre enn ulvene i Skandinavia. Den asiatiske ulven blir gjerne 46–76 cm i mankehøyde og veier som regel et sted mellom 25 og 32 kg, avhengig av kjønn og distrikt. Størrelsen varierer, noe som trolig har sammenheng med variasjoner i tilgangen på føde.

Asiatisk ulv har kort, rødbrun pels med sorte hårtupper over ryggen, men fargen varierer gjerne med habitatet der den lever. Den har lite eller ingen underull, noe som gjør den godt skikket til å tåle varme. Tispene føder gjerne i tidsrommet desember–januar. En særegenhet for denne ulven er at den sjelden hyler, slik andre ulver gjerne gjør. 

## Anetre

## Habitat og utbredelse
Mest vanlig er denne ulven i skog- og steppeområdene mellom Tyrkia og Iran, men utbredelsen forekommer videre østover til det indiske subkontinentet. Det er ingen konkrete estimater på hvor stor bestanden egentlig er, men man regner med at det er minst 200–300 i Libanon og Israel alene. Mindre forekomster eksisterer dessuten i Tyrkia, Iran og videre østover til India. Den er utrydningstruet.

## Referanser




## Eksterne lenker
* 
*
Valparaíso

**Valparaíso** er en av Chiles viktigste havnebyer ved Stillehavet og hovedstad i regionen Valparaíso. Byen ligger om lag to timers kjøring fra landets hovedstad Santiago de Chile. Valparaíso kommune hadde 284 630 innbyggere i 2012. Byen har et godt bevart historisk sentrum fra kolonitida som står på UNESCOs verdensarvliste.

Valparaíso var den første byen i Sør-Amerika som fikk et frivillig brannvesen, da dette ble opprettet i 1851.

Byen og omegnen har ved flere anledninger vært rammet av større branner. I de senere år, brant 105 boliger i februar 2013, noe som rammet  mennesker. 

Den 13. april 2014 oppsto en større skogbrann utenfor byen og denne kom ut av kontroll og ødela mer enn 500 hjem og drepte 16 mennesker, noe som fikk president Michelle Bachelet til å erklære byen for katastrofeområde.

## Referanser


## Eksterne lenker
* 
* Kommunens offisielle nettsted
De Havilland Canada DHC-7

**de Havilland Canada DHC-7**, populært kalt **Dash 7**, er et firemotors turbopropfly som ble utviklet og produsert av de Havilland Canada på 1970-tallet.  

Flyet kan lande og ta av på forholdsvis korte rullebaner. Dette gjorde flytypen godt egnet på flyplasser i bynære strøk samt i områder med krevende landingsforhold. Flyet har et høyt vingefeste og vingespenn på 28,4 m. Lengden er 24,5 m med en passasjerkapasitet på inntil 54. 

I Norge ble Dash 7 brukt av Widerøe på det norske kortbanenettet i tidsrommet 1981–1996.

## Spesifikasjoner

## Ulykker og hendelser
15. februar 1983 - Rio Airways Flight 252 DHC-7-102 ble kapret ved Nuevo Laredo, Mexico, med ingen av 20 om bord skadet.

6. mai 1988 - Widerøe Flight 710 DHC-7-102 styrtet i en åsside under dårlig vær nær Brønnøysund lufthavn i Norge, og drepte alle 36 om bord.

## Referanser


## Eksterne lenker
* De Havilland Canada DHC-7 Dash 7
Pergament

**Pergament** (oppkalt etter oldtidsbyen Pergamon i Anatolia) var dyreskinn bearbeidet så det egnet seg til bøker og diplomer, et fremskritt i forhold til tunge leirtavler og de skjøre, smuldrende skriftrullene av papyrus; pergamentets æra varte fra rundt 200 e.Kr. til ca 1450. Skinn av sau, geit og gris ble brukt, men finest var pergament av kalv, kjent som «vellum» (jfr engelsk *veal*, «kalvekjøtt»).  

Ifølge Plinius den eldre var pergament en oppfinnelse fra Pergamon på 200-talet f.Kr., hvorav navnet; men i virkeligheten var det kjent i Egypt og Assyria mye tidligere. Hudene ble bløtet i kalkvann, og hår og kjøtt skrapt av, før hudene ble spent ut på rammer og innsatt med krittpulver som fjernet fett. Når de var tørket, ble de skrapt glatte og skåret i ønsket format. Begge sider brukes til å skrive på. Var garvingen slett, kunne pergamentet lukte ille. Den sasanidiske kongen Khusrau Parves var kjent for å ha beordret at alle årlige skatteruller skulle farges gule med safran og dynkes med rosenvann.

I jødedommen må en lovsamling alltid skrives på skinn, og hver enkelt synagoge har sine tora-ruller av lær eller pergament. Men disse blir slitt over tid, og jødiske lærde har for stor respekt for det hellige til å bare kaste dem. I stedet låses utslitte tora-ruller inn i et *geniza*-lager. I *geniza*'en i Kairo oppbevares rundt 400&nbsp;000 sider av håndskrevne og trykte tora-tekster som stammer fra Ben Ezra-synagogen i Kairo fra perioden 1000- og 1800-tallet.

Pergament var svært dyrt, men elastisk nok til at et ark kunne brettes i en skarp fold uten å briste. Dermed kunne brettede ark festes sammen, med de to yttersidene som perm, og slik fikk man bøker å slå opp i, til erstatning for lange skriftruller av papyrus.

Ettersom materialet stammer fra dyr, inneholder det DNA som forskere fra og med 2000-tallet har undersøkt for å tid- og stedfeste opprinnelsen, og for å finne bedre oppbevaringsmetoder for pergament. Religiøse manuskripter kan inneholde høyere andel menneskelig DNA fordi de ble berørt og ofte kysset.

Selv om pergament ble tatt i bruk allerede i antikken, var det først i middelalderen det fikk sin gullalder. Etter hvert ble det fortrengt av papir, som ble produsert i Europa fra 1000-tallet da maurerne introduserte det i Andalucía. Det tok likevel tid før pergament gikk ut av bruk, spesielt til produksjon av praktverker; men med boktrykkerkunsten gikk det nesten helt ut av bruk; men fra slutten av det 1900-tallet er det gjenoppdaget av en del kunstnere. 

*[[Palimpsest]]* er brukt pergament hvor den opprinnelige teksten var skrapt bort for gjenbruk. Ved hjelp av røntgen og infrarødt lys er det mulig å lese den opprinnelige, underliggende teksten, slik at verker som ble regnet som tapt, er  gjenfunnet.

Så sent som i 2025 fant ansatte ved bymuseet i Bergen bøker på Bergen katedralskoles historiske bibliotek som var utstyrt med permer av middelaldersk pergament, samt innvendige forsterkninger med middelaldersk håndskrift på.

## Referanser
De Havilland Canada DHC-3 Otter

**de Havilland Canada DHC-3 Otter** er et høyvinget, enmotors propellfly som ble utviklet og produsert av de Havilland Canada. Flyet fløy for første gang i 1951 og har en rekkevidde på over 1&nbsp;500 km. Det kan utstyres med flottører eller ski og er derfor mye brukt i områder uten flyplass, som for eksempel i Alaska og Canada.

I Norge har flyselskap som Widerøe og Norving, samt Luftforsvarets  719 skvadron i Bodø, tidligere benyttet denne flytypen.

## Eksterne lenker
* DHC-3 Otter i Luftforsvaret og Widerøes flyveselskap
Lågen

**Lågen** kan referere til:  
  
*Gudbrandsdalslågen, elv i Innlandet fylke
*Numedalslågen, elv i Viken og Vestfold og Telemark fylker 
*Lågen naturreservat, naturreservat i Hadsel kommune i Nordland fylke

Betegnelsen kommer av norrønt *lǫgr*, væske, vann, jfr engelsk *lake*, italiensk *lago* og fransk *lac*.

## Referanser


## Se også
*Lågendeltaet naturreservat, naturreservat i Innlandet fylke.
Aud Gaundal

**Aud Gaundal** (født 10. november 1949 i Steinkjer) er en norsk tidligere politiker (Ap).

Etter handelsskole var hun elev ved Skogn folkehøgskole i 1968, og fullførte yrkesskole og fagopplæring som typograf i 1979 samt fagbevegelsens grunnkurs og LO-skolen i 1985. Senere studerte hun kommunal økonomi og ledelse ved Høgskolen i Nord-Trøndelag 2005–2007. Gaundal arbeidet som bud 1966–1967, butikkmedarbeider i 1967 og kafémedarbeider i 1968. Deretter arbeidet hun i *[[Trønder-Avisa]]* som perforatør 1971–1978 og typograf 1979–1993.

Gaundal har hatt en rekke verv i politikk og organisasjonsliv. Hun har vært leder i Steinkjer Grafiske forening, leder for Grafisk Klubb i *Trønder-Avisa*, medlem av Norsk Grafisk Forbunds landsstyre og forbundsstyre i flere perioder, leder i Steinkjer Faglige Arbeiderlag og Steinkjer faglige samorganisasjon i en kort periode samt medlem av Arbederpartiets sentralstyre 1983–1989. Videre var hun medlem av Steinkjer kommunestyre og formannskap 1980–1993 og 2007–2011, herunder varaordfører og gruppeleder 2007–2011. Gaundal var 1. vararepresentant til Stortinget fra Nord-Trøndelag 1985–1993 og fast innvalgt representant 1993–2005. På Stortinget var hun medlem av Stortingets energi- og miljøkomité 1993–1997, Stortingets kommunalkomité 1997–2001, Stortingets næringskomité 2001–2005 og medlem av delegasjonen i Nordisk råd 2001–2005.

## Referanser


## Eksterne lenker
*
Diplom

Et **diplom** (fra gresk *diploos*, «[noe som er brettet] dobbelt») er i moderne forstand et dokument som bekrefter at en person har gjennomført en utdanning eller et kurs, eller har fullført en bragd. I noen land kalles et diplom utstedt av et universitet for *testamur* eller *testimonium*. 

## Historiske diplomer
:*Utdypende artikkel: [[Middelalderdiplom]]*
Historisk sett er diplomer aktstykker fra middelalderen, særlig rettsakter. Norske diplomer fra middelalderen er samlet i Diplomatarium Norvegicum. I Riksarkivet finnes en egen samling, Diplomsamlingen.

## Titler med diplom
Ordet diplom kan inngå i titler, som for eksempel *diplom markedsøkonom*. Slike titler er rangert under de egentlige akademiske titler, men viser at en person har en viss formell utdanning innen området. De utstedes særlig av utdanningsinstitusjoner som ikke har status som høyskole eller universitet.

## Diplomeksamen
Diplomeksamen er i Norge betegnelse på den høyeste eksamenen ved flere høyskoler. Studentene oppnår diplom etter å ha gjennomført en omfattende, selvstendig fagoppave.

## Eksterne lenker
*Diplomsamlingen i Arkivverket
*Arkivet Diplomer fra middelalderen finnes ved NTNU Universitetsbiblioteket og består av avfotograferinger av diplomer i Diplomatarium Norvegicum. Gitt av Institutt for historie og klassiske fag, NTNU.
Fagernes flyplass, Strandefjorden

**Fagernes flyplass, Strandefjorden** er en flyplass som Valdres Flyklubb anlegger vinterstid på Strondafjorden ved Fagernes i Nord-Aurdal kommune. Flyplassen brukes først og fremst til seilflyaktivitet. Påsken er høydepunktet for aktiviteten med mange tilreisende.

## Eksterne lenker
* Valdres Flyklubb
Anders Horn

**Anders Horn** (født 1971) er en norsk pressemann.

Han er kommunikasjonsrådgiver i LO fra 2010, og har tidligere vært politisk redaktør i *[[Klassekampen]]* 2005–2010 og ansvarlig redaktør i *[[Ny Tid]]* 2001–2005. Han har bakgrunn fra Sosialistisk Venstreparti som redaktør i *[[Kraftverk (tidsskrift)|Rødt Press]]* 1991–1995 og informasjonsmedarbeider 1995–1996, men meldte seg ut i 1997.

## Referanser
Kristian Horn

**Kristian Horn** (1903–1981) var en norsk botaniker og human-etiker, kjent som grunnlegger av Foreningen for borgerlig konfirmasjon i 1950 og Human-Etisk Forbund i 1956. Horn utviklet og navnga selv forbundets livssyn, humanetikken. Han ledet Human-Etisk Forbund fra 1956 til 1976, og skrev flere artikler og holdt foredrag om humanetikk. 

Horn vokste opp i et homogent, kristent bedehusmiljø på Hadeland, som sønn av landhandler Martinius Horn og Gina Kristoffersen. Som 16-åring kom han til den erkjennelse at han ikke trodde på «frelsen i Kristus». Som student i Kristiania valgte han å studere realfag (botanikk), og på Universitetet i Oslo møtte han i 1924 den ett år eldre zoologi-studenten Ester Lind Jynge. De giftet seg i 1932. Gjennom henne fikk han også tilgang til det meget omfattende biblioteket til Andreas Jynge, hennes far, og gjennom lesningen ble han styrket i overbevisningen om et annet ståsted enn den kristne tro. Da deres eldste barn ble født, i 1934, meldte de to seg ut av statskirken. Ingen av barna ble døpt.

Kristian Horn var vitenskapelig assistent ved Universitetets botaniske hage 1929–1947, ble cand. real. i 1937 og var førsteamanuensis i botanikk ved Botanisk laboratorium 1947–1970. Hans hovedarbeidsområde var plantenes cytologi. Han underviste også i naturfag ved Oslo offentlige lærerskole.

I en bok om Human-Etisk Forbunds historie beskrives Horns innsats for det human-etiske livssyn i Norge.

Han var far Kjell Horn og Anne Horn og var bestefar til lege og samfunnsdebattant Morten Andreas Horn.

## Referanser
Høylandsleker

**Høylandsleker** (engelsk *Highland games*) er tradisjonelle konkurranser som arrangeres i det skotske høylandet, og i andre områder hvor skotter er bosatt. Lekene er særlig kjent for tunge styrkeøvelser som fremstår som manndomsprøver.

## Historie

De mest kjente lekene er de som holdes i Lockness, Inverness, Braemar, Lonach, Ballater og Aboyne. De kan også spores tilbake til det 11. århundre, men det har vært en rekke avbrudd. De lekene som hevdes å være de eldste som har vært avholdt hvert år er de som avholdes i Ceres, som går tilbake til 1314. Lekene i Aboyne har vært holdt vært år siden 1867 utenom krigsårene 1914&ndash;1918 og 1939&ndash;1940. Det finnes et dokument fra 1703 som inviterte en klan til å delta i disse lekene, hvor det sto at de skulle møte «også med gevær, sverd, pistol og dolk». Dette blir tolket som at det også var skytekonkurranser og sverdkamp i tidligere høylandsleker.

De opprinnelige lekene ble arrangert av klanshøvdinger, og var både styrke- og kunstøvelser, man måtte vise seg som krigere ved å kunne kaste både stokker og tunge stener, og kvinnene måtte danse, og å være underholdning for høvdingen. Det var også et spørsmål om å kunne velge raske løpere; om man måtte bringe informasjon over lengre strekninger, så ville man ha den som var raskest til å løpe.

Men hovedpoenget var å kunne plukke ut de som var sterkeste i klanen, til å kunne forsvare klanshøvdingen i tilfelle overfall, og ved slag mot andre klaner.

## Øvelser

### Atletiske øvelser

* Staurkast (den viktigste øvelsen, som alltid er med)
* Sleggekast
* Kulestøt (med svært tung kule)
* Tautrekking
* Sekkekast (en ca. 8 kg tung sekk kastes ved hjelp av en høygaffel)
* Steinbæring (opptil ca. 200 kg)

### Musikk

De fleste høylandsleker har også kulturelle øvelser. De vanligste innen musikk er:
* Sekkepipekorps
* Sekkepipesolo
* Tamburmajorer

I tillegg er det vanlig at det band har mer uformelle konkurranser i folkemusikk. 

### Dans

Konkurranser i tradisjonell dans er også vanlig. Inntil 1970-årene var det kun menn som kunne konkurrere i dette. En av de vanlige dansene er *skotsk sverddans*. Danseren står over et par korslagte sverd med eggen opp, og står på ett ben med det andre over et av sverdene. For hvert trinn skal han skifte på hvilket ben han har over eggen. Musikken som spilles er en strathspey. Den samme dansen, men uten sverdene, er vanlig på folkedanstilstelninger. 

### Andre øvelser

Det kan også være konkurranser med gjeterhunder og hundeutstillinger, og noen ganger arrangeres oppvisninger i sverdkunst og til og med rekonstruksjoner av historiske slag. 

## Eksterne lenker

* Inverness Highland Games
Monkey Island 2: LeChuck’s Revenge

***Monkey Island 2: LeChuck's Revenge*** er et eventyrspill utgitt av LucasArts i 1991. Det er det sjette spillet som bruker spillmotoren SCUMM, og det andre spillet i ''Monkey Island''-serien. Utviklingen av spillet ble ledet av Ron Gilbert.

## Spillet
Det var også det første eventyrspillet fra LucasArts som hadde to vanskelighetsgrader. Den enkleste graden manglet noen problemer og mindre deler av historien. *[[Loom]]* hadde også flere vanskelighetsgrader, men de bestod utelukkende av forskjeller i grensesnittet.

Spillet ble gitt ut på disketter for PC (med VGA-grafikk), Macintosh og Amiga (med 32-fargers grafikk) i 1991. Det ble senere inkludert på en CD med *[[The Secret of Monkey Island]]* kalt *Monkey Island Madness*. I 1994 ble det gitt ut på FM-Towns.

## Handling
Man får ikke vite hva som skjedde mellom Guybrush Threepwood og Elaine Marley etter det første spillet. Spillet begynner med at Guybrush prøver å finne den mystiske skatten Big Whoop og vinne tilbake Elaine.

Han møter på Largo LaGrande, LeChucks ekstjener. Guybrush viser Largo skjegget til LeChuck for å bevise at det var han som faktisk tok knekken på LeChuck. Largo stjeler det og bruker det til å gjenopplive sjefen sin.

Voodoodamen forteller Guybrush at den eneste måten å stoppe LeChuck på er å finne Big Whoop. Han må finne kaptein Horatio Torquemanda Marleys gamle mannskap, som har de fire kartbitene som viser hvor skatten ligger.

## Trivia
* Måken fra *[[Loom]]* dukker opp i dette spillet og er nevnt i rulleteksten. Den finnes også i *Monkey Island 1*.
* Guybrush kan bli senket ned i gropen med syre. Dette resulterer i en logisk brist siden Guybrush forteller det til Elaine etterpå, noe som betyr at han er fremdeles i live. Elaine gjør han oppmerksom på dette og han tar så spilleren med tilbake til begynnelsen av sekvensen med syra.
* Guybrush mister ansiktshåret sitt når han sitter på stubben på stranda på Scabb Island.
* Spillets to vanskelighetsgrader ble nevnt på baksiden av boksen spillet kom i. Der var det skrevet på spøk at den enkle versjonen var ment for spillanmelderere. I *Monkey Island 2* heter vanskelighetsgradene vanlig og «lite», hvor sistnevnte fjerner historieelementer og problemer fra spillet. I *[[The Curse of Monkey Island]]* er det omvendt. Der finnes det vanlig og «Mega-Monkey», som legger til flere problemer og mer dialog enn den vanlige versjonen har.
* Planene for å gi ut spillet på Sega CD ble gitt opp etter lave salgstall av *Monkey Island 1* på samme plattform.
## Referanser


## Eksterne lenker
*
«Richelieu»

**«Richelieu»** er brukt som navn på flere skip i den franske marinen:

*«Richelieu», sentralbatteriskip sjøsatt i 1873
*«Richelieu», slagskip sjøsatt i 1939
Tilfluktsrom

Et **tilfluktsrom** er et undergrunnskompleks, gjerne beskyttet av armerte vegger eller av tykt fjell, som skal kunne beskytte sivile under krigshandlinger, spesielt under bombeangrep. Moderne tilfluktsrom er gjerne utstyrt med filtere og skjerming som også bekytter mot atomvåpen. Det oppbevares gjerne mat og vann, medisiner og annet som trengs for at man skal kunne holde seg i dekning så lenge faren består.

I krigstid har det også vært vanlig å ta i bruk andre egnede steder som provisoriske tilfluktsrom. Det gjelder særlig plattformene i tunnelbaner og vanlige kjellere. Militære tilfluktsrom kalles gjerne bunkere. 

## Norge
I Norge er det omtrent 20&nbsp;000 tilfluktsrom, med plass til cirka 2,5 millioner mennesker. Av disse finnes det både offentlige og private tilfluktsrom. 

Disse er fordelt på cirka 600 offentlige tilfluktsrom med plass til omtrent 300 000 personer og cirka 19 200 private tilfluktsrom med ca. 2,4 millioner plasser. Tilfluktsrommene har en dekningsgrad på om lag 50 prosent av befolkningen, men det er store regionale forskjeller på landsbasis.

### Tilsyn og bruk i fredstid
Direktoratet for samfunnssikkerhet og beredskap (DSB), herunder Sivilforsvaret, har ansvaret for tilsyn med både offentlige og private tilfluktsrom. Den første *Forskrift om tilfluktsrom* kom i 1948, og det har siden kommet flere oppdaterte utgaver av denne forskriften. Som følge av at rommene er bygd i henhold til ulike utgaver av forskriften varierer standarden på rommene. Stortinget har bestemt at eksisterende tilfluktsrom skal opprettholdes.

I fredstid kan tilfluktsrom benyttes til ethvert formål med forutsetningen at «rommets beskyttende evne ikke reduseres og at det kan klargjøres i løpet av 72 timer».

I Norge er det flere eksempler på at tilfluktsrom blir benyttet til organiserte aktiviteter, og på denne måten holder tilfluktsrommene i god stand gjennom regelmessig bruk. Samtidig opplyste DSB i desember 2023 at et av fire tilfluktsrom ikke tilfredsstiller kravene.

### Aktualitet
I en stortingsmelding fra Solberg-regjeringen i 2020, skrev Justis- og beredskapsdepartementet at dagens ordning med tilfluktsrom anses som «utdatert». Også Forsvarets forskningsinstitutt mente at «tilfluktsrom har mistet mye av sin relevans i lys av et endret risiko- og sårbarhetsbilde, nye sårbarheter i samfunnet og ny våpenteknologi».

I stortingsmeldingen fikk DSB i oppdrag å vurdere og foreslå kriterier for trygge oppholdssteder for befolkningen ved evakuering i hele krisespekteret. 

I forbindelse med Russlands invasjon av Ukraina i 2022 ble det meldt at nettsøk etter «tilfluktsrom» økte med over 1000 prosent.

## Referanser
Exa

**Exa** (symbol **E**) er et SI-prefiks i  SI-systemet som representerer 1018 eller 1&nbsp;000&nbsp;000&nbsp;000&nbsp;000&nbsp;000&nbsp;000.

Det ble tatt inn i systemet i 1975. Exa kommer fra gresk &#7957;&#958;, som betyr *seks* (samme som hexa-), fordi det tilsvarer 10006.

## Referanser
Applikasjonsprogramvare

**Applikasjonsprogramvare** (fra engelsk *application*, «anvendelse»), ofte bare kalt **applikasjon**, er programvare som benytter datamaskinens ressurser til en oppgave som brukeren ønsker utført. Dette i motsetning til systemprogramvare som koordinerer datamaskinens ressurser, men som ikke anvender dem direkte til utførelse av oppgavene som brukeren ønsker utført. Systemprogramvaren omfatter blant annet operativsystemet, drivere, og annet som er nødvendig for å kunne kjøre applikasjoner. 

Store norske leksikon: "I IT er en *applikasjon* et program som skal løse spesielle oppgaver eller gi en bestemt type informasjon. Forkortelsen *app* er langt mer brukt enn applikasjon, og også *program* er vanlig."

TOGAF har en litt mer generell definisjon:  En applikasjon er et IT-system som er rullet ut og i drift, og som støtter forretningsfunksjoner og -tjenester. Applikasjoner bruker data og støttes av ulike teknologikomponenter, men er samtidig adskilt fra disse.

En enkel, om enn ikke perfekt, *analogi* er forholdet mellom en lyspære &ndash; en applikasjon &ndash; og kraftstasjonen som lager strømmen&nbsp;&ndash; systemet. Kraftstasjonen produserer strømmen, som i seg selv ikke er av særlig verdi før den anvendes til en applikasjon som lyspæren, som utfører en oppgave brukeren ønsker.

Typiske eksempler på applikasjoner er tekstbehandlere, regneark og nettleserne.

## Se også
* Programvare

## Referanser